Tensy jy ŉ slangliefhebber is, val drome oor slange gewoonlik in die nagmerrie kategorie. Dit kan beteken dat jy bang is vir mislukking of bang is dat jy iets waardevol kan verloor. Slange kan ook ŉ aanduiding wees dat jy mense in jou lewe het wat jy nie vertrou nie en dat jy bang is vir die invloed wat hulle op jou lewe het.
As jy droom jy val kan dit beteken dat jy voel jy is besig om beheer te verloor in jou lewe. Dit kan ook beteken dat jy met ŉ groot probleem sukkel wat jy nie weet hoe om op te los nie. Mense wat hulpeloos voel oor ŉ verandering in hul lewens waaroor hulle geen beheer het nie, bv. afbetalings by die werk, sal baie keer droom hulle val.
As jy droom dat jy jou ander helfte verneuk, mag dit wees dat jy iets in jou wakker wêreld gedoen het waaroor jy skaam voel, maar dit kan ook dui op impulsiewe keuses of dat jy bloot net ŉ ander opinie as jou wederhelfte het oor ŉ saak en nou droom jy, jy verneuk hom.
As jy droom hy verneuk jou, weet net die arme man is onskuldig in die wakker wêreld. So ŉ droom dui eerder op keuses wat jy gemaak het wat slegte gevolge kan dra. Jy sukkel dalk met iets wat van jou by die werk verwag word wat direk indruis teen jou beginsels of integriteit.
As jou eks skielik in jou drome verskyn, kan dit wees dat jy sukkel om ŉ slegte gewoonte af te leer of dat jy probeer om die een of ander fout of mislukking in jou wakker wêreld te hanteer.
As jy skielik droom die hele familie sak op jou toe, van jou ooms tot by jou kleinniggies, kan dit wees dat jy ŉ belangrike besluit in jou wakker wêreld moet neem of dat jy oorweeg om dit te neem en nou al die voor en nadele opweeg.
’n Baba of kind kan ’n nuwe ontwikkeling in jou lewe of persoonlikheid uitbeeld. Dit kan ook ’n simbool wees van onvolwasse aspekte van jou persoonlikheid wat nodig het om te groei.
Enige duidelike weerstoestande in ’n droom is ’n teken van jou huidige emosionele toestand. Stormagtige weer vir wanneer jy kwaad is, sonnig vir wanneer jy gelukkig voel, terwyl reën die vrystel van ’n emosie beteken.
Daar is ook variasies van hierdie droom waar jy laat is of dat die deur van die eksamenlokaal gesluit is. Die oorheersende emosie in hierdie droom is angstigheid. Jy voel dalk dat jy nie die standaarde volhou wat aan jou gestel word nie.
Iets verhinder jou moontlik om die mens te wees wat jy wil en kan wees. Of mense het ’n kant van jou gesien wat jy nie graag wou wys nie. Nou is jy bekommerd oor wat hulle van jou dink.
’n Baie algemene droom is dié oor mense wat dood is. Jy droom dit kort na die dood en selfs jare daarna. Dikwels is die oorledene nog jonk en gesond in die droom. Jy wil baie graag glo dat die oorledene deur die droom ’n laaste boodskap bring, maar dit is ook ’n manier waarop jy afskeid neem, berusting vind of onafgehandelde sake met die oorledene hanteer.
As jy droom jy is weer ŉ kind mag dit dalk beteken dat jy jouself huidiglik in ŉ nuwe situasie bevind wat jy sukkel om te hanteer. As dit ŉ positiewe droom is, kan dit dui dat jy opgewonde is oor die nuwe geleenthede of situasies op jou pad.
Dis dalk jou onderbewuste se manier om te sê: “Ek is nie deel van wat gebeur nie. Ek is besig om die geleentheid mis te loop.”
Jy is opgewonde oor die lewe en weet dat jy baie potensiaal het om groot hoogtes te bereik. Jy voel vry om goeie keuses te maak en kan jouself wees.
Al hierdie moontlike betekenisse is natuurlik subjektief en jy moet van dit maar met ŉ knippie sout neem. Kanse is goed dat jy bv. ŉ nagmerrie sal beleef as jy na ŉ klomp rillers voor slaaptyd gekyk het of dat jy sal droom jy is terug in die skool as jy bv. oor jou skooldae die dag gepraat het en staaltjies vertel het. Sou jy herhalend ŉ droom kry wat jou erg ontstel is dit dalk ŉ goeie idee om ŉ berader te gaan spreek en die onderliggende stres op te los.